Garnvikelva

Garnvikelva (nordsamisk: Fierbmeluohjohka) er ei elv i Lebesby kommune i Finnmark. Den har utspring fra Pieralemetjávrrit, sør for fjellet Jerkum. Elva renner mot nord gjennom flere små innsjøer til den munner ut i Garnvika i Landersfjorden, en fjordarm i indre del av Laksefjorden. Elva er 7,3 kilometer lang.

I 2016 ble to bekker øverst i vassdraget tatt inn på driftstunnelen til Adamselv kraftverk. Overføringen reduserte Garnvikelvas vannføring ved munningen med 25% og økte kraftproduksjonen i Adamselv kraftverk med 2,1 GWh.

Referanser 

Elver i Lebesby
Adamsfjordvassdraget